techiaith/cofnodycynulliad_en-cy huggingface dataset:
English: Minister, one way that the Welsh Government could better support small businesses in Pembrokeshire is by tackling the various infrastructure issues that they face, including roads, public transport and digital infrastructure. I'm sure you're aware of the recent report by FSB Wales that found that 63 per cent of Welsh businesses have been affected by poor infrastructure. That same report went on to call for greater cross-party working to address those problems. Can you therefore tell us what the Welsh Government is doing to better tackle some of the infrastructure issues in Pembrokeshire, so that small businesses in my constituency can actually compete on a level playing field with other businesses across Wales?
Welsh: Weinidog, un ffordd y gallai Llywodraeth Cymru gefnogi busnesau bach yn sir Benfro yn well yw drwy fynd i'r afael â'r amryw broblemau seilwaith sy'n eu hwynebu, gan gynnwys ffyrdd, trafnidiaeth gyhoeddus a seilwaith digidol. Rwy'n siŵr eich bod yn ymwybodol o'r adroddiad diweddar gan Ffederasiwn Busnesau Bach Cymru, a ganfu fod seilwaith gwael wedi effeithio ar 63 y cant o fusnesau Cymru. Roedd yr un adroddiad yn galw am fwy o waith trawsbleidiol i fynd i'r afael â'r problemau hynny. A allwch ddweud wrthym, felly, beth y mae Llywodraeth Cymru'n ei wneud i fynd i'r afael yn well â rhai o'r problemau seilwaith yn sir Benfro, er mwyn rhoi chwarae teg i fusnesau bach yn fy etholaeth wrth gystadlu â busnesau eraill ledled Cymru?
English: The Welsh Government is investing very heavily in infrastructure within the Member's region, including investment in the upgrades to the A40 - crucially important - with the proposed bypass around the northern side of Llanddewi Velfrey. In addition, the Deputy Minister has already outlined proposals for dealing with some of the hard-to-reach areas concerning digital connectivity. I think it's fair to say that it's our view that there should be a public service obligation pursued for broadband provision, similar to that which exists for the Royal Mail. It's appalling that we live in the twenty-first century and there is no such obligation to provide a basic minimum broadband speed to all premises across the United Kingdom.
Welsh: Mae Llywodraeth Cymru'n buddsoddi'n helaeth iawn mewn seilwaith yn rhanbarth yr Aelod, gan gynnwys buddsoddi yn y gwaith o uwchraddio'r A40 - sy'n hanfodol bwysig - gyda'r ffordd osgoi arfaethedig o amgylch ochr ogleddol Llanddewi Felffre. Yn ogystal, mae'r Dirprwy Weinidog eisoes wedi amlinellu argymhellion ar gyfer ymdrin â rhai o'r ardaloedd anodd eu cyrraedd mewn perthynas â chysylltedd digidol. Credaf ei bod yn deg dweud mai ein barn ni yw y dylid sicrhau rhwymedigaeth gwasanaeth cyhoeddus ar gyfer darparu band eang, yn debyg i'r hyn sy'n bodoli ar gyfer y Post Brenhinol. Mae'n warthus ein bod yn byw yn yr unfed ganrif ar hugain ac nad oes rhwymedigaeth o'r fath i ddarparu isafswm cyflymder band eang sylfaenol i bob adeilad yn y Deyrnas Unedig.
English: Yes. A study commissioned by Transport for Wales into enhancing the frequency of rail services along the Maesteg rail line was submitted to the Welsh Government in the summer and officials are currently considering the proposals.
Welsh: Gwnaf. Cyflwynwyd astudiaeth a gomisiynwyd gan Trafnidiaeth Cymru i wella amlder gwasanaethau rheilffyrdd ar reilffordd Maesteg i Lywodraeth Cymru yn yr haf, ac mae swyddogion yn ystyried yr argymhellion ar hyn o bryd.
English: That is really good news to hear, because he knows how keen local campaigners have been, and I've been, to chase progress on this. We recognise that this will not be an overnight fix, but to increase the frequency will not only be good for passengers along the north-of-Bridgend line, but actually along the whole of the main line, because it could actually relieve pressure. We're very much looking forward, I have to say, to the introduction of a Sunday service - sometime in the autumn, in December, I understand. This itself will be the reintroduction of a service that we lost probably four or five decades ago, and we've been cut off on Sundays ever since. So, that will be a huge impact as well. But I wonder: does he have any idea how he will take these studies forward, how he will engage with the local authority, with me and other campaigners on the increased frequency? Because whilst we are looking forward, I have to say, to the new carriages coming in, because all those refurbished carriages - . All those people who know anything about railways have been telling me that those refurbished carriages will not only introduce new and extended capacity, but the quality of them will be quite something, compared to what we've currently got. But having, particularly at peak times, better frequency will be not only good for people in Maesteg, but in Pontyclun, Llanharan, Pencoed and everywhere along the main line.
Welsh: Mae hynny'n newyddion da iawn, gan ei fod yn gwybod pa mor awyddus y mae ymgyrchwyr lleol wedi bod, ac rwyf innau wedi bod, i sicrhau cynnydd ar hyn. Rydym yn cydnabod na fydd hyn yn digwydd dros nos, ond bydd cynyddu'r amlder nid yn unig yn dda i deithwyr ar hyd y rheilffordd i'r gogledd o Ben-y-bont ar Ogwr, ond mewn gwirionedd, ar hyd y brif reilffordd gyfan, gan y gallai hynny leddfu pwysau mewn gwirionedd. Rydym yn edrych ymlaen yn fawr, mae'n rhaid i mi ddweud, at gyflwyno gwasanaeth ar y Sul - rywbryd yn yr hydref, ym mis Rhagfyr, yn ôl yr hyn a ddeallaf. Bydd hyn ynddo'i hun yn ailgyflwyno gwasanaeth a gollwyd gennym bedwar neu bum degawd yn ôl, mae'n debyg, ac rydym wedi cael ein hynysu dros y Sul ers hynny. Felly, bydd hynny'n cael effaith enfawr hefyd. Ond tybed: a oes ganddo unrhyw syniad sut y bydd yn bwrw ymlaen â'r astudiaethau hyn, sut y bydd yn ymgysylltu â'r awdurdod lleol, gyda mi ac ymgyrchwyr eraill ar gynyddu'r amlder? Oherwydd er ein bod yn edrych ymlaen, mae'n rhaid i mi ddweud, at gael y cerbydau newydd, gan fod yr holl gerbydau hynny sydd wedi'u hadnewyddu - . Mae'r holl bobl sy'n gwybod unrhyw beth am reilffyrdd wedi bod yn dweud wrthyf y bydd y cerbydau a adnewyddir nid yn unig yn cyflwyno mwy o gapasiti a chapasiti newydd, ond bydd eu hansawdd yn dda iawn o gymharu â'r hyn sydd gennym ar hyn o bryd. Ond bydd gwella amlder, yn enwedig yn ystod oriau brig, nid yn unig yn dda i bobl ym Maesteg, ond ym Mhont-y-clun, Llanharan, Pencoed ac ym mhobman ar hyd y brif reilffordd.
English: Huw Irranca-Davies is a fantastic, strong and passionate advocate for improved services on the Maesteg line; of that, there is absolutely no doubt. I'd happily meet with him and the leader of the local authority to discuss how we take forward the study that's been received by my officials. They're working already with the local authority, with Bridgend council, to discuss the findings before proceeding further with this work. But I am delighted to say that the first Sunday service will coincide with the national timetable change, which is 15 December. I can inform Members today that the sale of tickets will begin around eight weeks before journeys, which means that tickets will be available near the end of October for that new Sunday service.
Welsh: Mae Huw Irranca-Davies yn hyrwyddwr gwych, cadarn ac angerddol dros well gwasanaethau ar reilffordd Maesteg; nid oes unrhyw amheuaeth o gwbl ynglŷn â hynny. Rwy'n fwy na pharod i gyfarfod ag ef ac arweinydd yr awdurdod lleol i drafod sut i fwrw ymlaen â'r astudiaeth a gyflwynwyd i fy swyddogion. Maent eisoes yn gweithio gyda'r awdurdod lleol, gyda chyngor Pen-y-bont ar Ogwr, i drafod y canfyddiadau cyn bwrw ymlaen ymhellach â'r gwaith hwn. Ond rwy'n falch iawn o ddweud y bydd y gwasanaeth dydd Sul cyntaf yn cyd-fynd â'r newid cenedlaethol i'r amserlen, sef 15 Rhagfyr. Gallaf roi gwybod i'r Aelodau heddiw y bydd tocynnau ar werth oddeutu wyth wythnos cyn y siwrneiau, sy'n golygu y bydd tocynnau ar gael tua diwedd mis Hydref ar gyfer y gwasanaeth dydd Sul newydd hwnnw.
English: Minister, you may also recall previous correspondence between us regarding delayed prioritisation of a passing loop for the Maesteg-Bridgend line. The last time that I looked at this, you explained that it was going to be deferred to the 2018-19 budget from the previous year's budget. This has been put back for several years already, so perhaps you can explain the delay. But you may also remember my disappointment about the low priority for the Valleys in my region, including the Llynfi, in the transport proposals they're getting through the Cardiff city deal. I don't think the Government and the city deal working separately convinces me of any strategic vision or delivery plan for this part of my region, and so I'm asking who's responsible for bringing these strands, including on the Valleys taskforce, together so that we get a clear picture for this part of my region.
Welsh: Weinidog, efallai y byddwch hefyd yn cofio gohebiaeth flaenorol rhyngom ynghylch yr oedi cyn blaenoriaethu dolen basio ar gyfer rheilffordd Maesteg i Ben-y-bont ar Ogwr. Y tro diwethaf i mi edrych ar hyn, fe egluroch chi y byddai'n cael ei ohirio tan gyllideb 2018-19 o gyllideb y flwyddyn flaenorol. Mae hyn wedi'i ohirio ers sawl blwyddyn eisoes, felly efallai y gallwch esbonio'r oedi. Ond efallai y cofiwch hefyd fy siom ynghylch y flaenoriaeth isel i'r Cymoedd yn fy rhanbarth, gan gynnwys rheilffordd Llynfi, yn y cynigion trafnidiaeth a gânt drwy fargen ddinesig Caerdydd. Nid wyf yn credu bod y ffaith bod y Llywodraeth a'r fargen ddinesig yn gweithio ar wahân yn fy argyhoeddi ynghylch unrhyw weledigaeth strategol neu gynllun cyflawni ar gyfer y rhan hon o fy rhanbarth, ac felly rwy'n gofyn pwy sy'n gyfrifol am ddod â'r elfennau hyn, gan gynnwys tasglu'r Cymoedd, ynghyd fel ein bod yn cael darlun clir ar gyfer y rhan hon o fy rhanbarth.
English: Well, that sort of responsibility should rest in the hands of TfW as delivery partner, but I'm pleased to say that TfW are, with regard to the Llynfi passing loop, already carrying out an early technical assessment of the re-use of that particular loop, and, in addition, improvements at Tondu station. But I'd happily meet with the Member to look at additional services and infrastructure improvements that could be made in her area.
Welsh: Wel, dylai'r math hwnnw o gyfrifoldeb fod yn nwylo Trafnidiaeth Cymru fel partner cyflenwi, ond rwy'n falch o ddweud bod Trafnidiaeth Cymru, o ran dolen basio rheilffordd Llynfi, eisoes yn cynnal asesiad technegol cynnar ynghylch ailddefnyddio'r ddolen basio benodol honno, ac yn ychwanegol at hynny, gwelliannau yng ngorsaf Ton-du. Ond rwy'n fwy na pharod i gyfarfod â'r Aelod i ystyried gwasanaethau ychwanegol a gwelliannau seilwaith y gellid eu gwneud yn ei hardal.
English: Yes. Our national transport finance plan, which was last updated in May of this year, sets out our transport investment proposals here in Wales.
Welsh: Gwnaf. Mae ein cynllun cyllid trafnidiaeth cenedlaethol, a gafodd ei ddiweddaru ddiwethaf ym mis Mai eleni, yn nodi ein cynigion ar gyfer buddsoddi mewn trafnidiaeth yma yng Nghymru.
English: Thank you, Minister. You'll be aware of the real issues around Dyfi bridge in Machynlleth. It's a real pinchpoint on the A487, and you'll be aware, when the bridge is closed, there's a 30-mile round trip for commuters on a diversion. The bridge has been closed again during the recent bad weather, and there is concern that there's not sufficient monitoring taking place. There is CCTV in the area, and I'm also told the flood barrier gates on the trunk road should have been open much earlier than they were. So, there are some real practical issues, I think, that need to be resolved. But also you wrote to me last month to say that the Dyfi bridge project had seen a number of changes to its scope on the development phase, and that you required the final costs before being able to make a decision. I wonder if you could update me on that - because this is particularly exercising people that live in that area of my constituency - in terms of the current situation and the new bridge moving forward.
Welsh: Diolch, Weinidog. Fe fyddwch yn ymwybodol o'r problemau difrifol ger Pont ar Ddyfi ym Machynlleth. Mae'n fan gwirioneddol gyfyng ar yr A487, ac fe fyddwch yn ymwybodol, pan fo'r bont ar gau, fod cymudwyr yn wynebu dargyfeiriad o 30 milltir. Bu'r bont ar gau eto yn ystod y tywydd gwael diweddar, ac mae pryder nad oes digon o fonitro'n digwydd. Mae teledu cylch cyfyng yn yr ardal, a dywedir wrthyf hefyd y dylai'r llifddorau ar y gefnffordd fod wedi cael eu hagor yn gynt o lawer. Felly, ceir rhai materion ymarferol go iawn, yn fy marn i, sy'n galw am eu datrys. Ond fe ysgrifennoch ataf hefyd y mis diwethaf i ddweud bod nifer o newidiadau wedi'u gwneud i gwmpas prosiect Pont ar Ddyfi ar y cam datblygu, a'ch bod wedi dweud bod angen nodi'r costau terfynol cyn gallu gwneud penderfyniad. Tybed a allech roi'r wybodaeth ddiweddaraf i mi ynglŷn â hynny - gan fod hyn yn peri pryder mawr i bobl sy'n byw yn yr ardal honno o fy etholaeth - o ran y sefyllfa bresennol a'r bont newydd yn y dyfodol.
English: I do wish to move forward with this project at maximum speed. Can I thank the Member for attending a recent meeting where the Dyfi bridge was discussed and where my officials were able to provide a briefing to Members and also to the local authority? I'll certainly ask officials to examine the potential of improved monitoring at the bridge, and a revised cost estimate for the construction scheme will need to be agreed with the early contractor, as the project has seen a number of changes to scope in the development phase. But once I've received an indication of final costs I will be in a position to determine whether or not to publish the orders for this scheme. I wish that work to be undertaken as swiftly as possible, and I anticipate that I'll be in a position to be able to make a decision by the end of this year.
Welsh: Hoffwn fwrw ymlaen â'r prosiect hwn cyn gynted â phosibl. A gaf fi ddiolch i'r Aelod am fynychu cyfarfod diweddar lle y trafodwyd Pont ar Ddyfi a lle y gallodd fy swyddogion ddarparu sesiwn friffio i'r Aelodau ac i'r awdurdod lleol? Byddaf yn sicr yn gofyn i swyddogion archwilio potensial monitro gwell ar y bont, a bydd angen cytuno ar amcangyfrif cost diwygiedig ar gyfer y cynllun adeiladu gyda'r contractwr cynnar, gan y gwnaed sawl newid i gwmpas y prosiect yn ystod y cyfnod datblygu. Ond pan fyddaf wedi cael syniad o'r costau terfynol, byddaf mewn sefyllfa i benderfynu a ddylid cyhoeddi'r gorchmynion ar gyfer y cynllun hwn ai peidio. Hoffwn pe bai'r gwaith hwnnw'n mynd rhagddo cyn gynted â phosibl, ac rwy'n rhagweld y byddaf mewn sefyllfa i allu gwneud penderfyniad erbyn diwedd eleni.
English: The next item, therefore, is questions to the Brexit Minister, and I call on Russell George to ask the first question.
Welsh: Yr eitem nesaf, felly, yw cwestiynau i'r Gweinidog Brexit, a dwi'n galw ar Russell George i ofyn y cwestiwn cyntaf. Russell George.
English: To date, there have been over 37,000 users of the Business Wales Brexit portal, with over 52,500 page views.
Welsh: Hyd yma, mae dros 37,000 o ddefnyddwyr wedi defnyddio porth Brexit Busnes Cymru, gyda mwy na 52,500 o ymweliadau â'r tudalennau.
English: Can I thank the Counsel General for his answer? In a response from the economy and transport Minister yesterday, there does appear to be relatively few businesses that have sought business advice from the Welsh Government's official Brexit portal. In what ways is the Welsh Government looking to engage with small and medium-sized businesses particularly, particularly businesses who may not be members of other bodies as well, to help them realise the challenges and opportunities that Brexit brings? I wonder how many people are aware - or rather small and medium-sized businesses are aware - that the Brexit portal actually exists also.
Welsh: A gaf fi ddiolch i'r Cwnsler Cyffredinol am ei ateb? Mewn ymateb gan y Gweinidog economi a thrafnidiaeth ddoe, ymddengys mai cymharol ychydig o fusnesau sydd wedi ceisio cyngor busnes gan borth Brexit swyddogol Llywodraeth Cymru. Ym mha ffyrdd y mae Llywodraeth Cymru yn ceisio ymgysylltu â busnesau bach a chanolig yn arbennig, yn enwedig busnesau nad ydynt efallai'n aelodau o gyrff eraill hefyd, i'w helpu i ddeall yr heriau a'r cyfleoedd a ddaw yn sgil Brexit? Tybed faint o bobl sy'n ymwybodol - neu yn hytrach faint o fusnesau bach a chanolig sy'n ymwybodol - fod porth Brexit yn bodoli mewn gwirionedd.
English: I thank the Member for that question. We do all that we can, clearly, to communicate the advice and guidance that is available. As I think the Member's question implicitly acknowledges, there are many businesses, because they don't have full active membership, if you like, of trade associations and so on, that may be harder to reach. We have taken every opportunity, I think, when we meet with the stakeholders with whom we have relationships who are themselves parts of broader business networks - to take the opportunity to make sure they are highlighting the availability of advice in their networks. Clearly, we meet regularly with the representative bodies, but, equally, we've met with professional business advisers like lawyers and accountants, to whom perhaps smaller businesses may be quicker to turn for advice. So, we've sought to cascade information out through those networks as well, and also, in addition to that, looking at the networks that we have through arm's-length bodies, such as the Development Bank of Wales, Careers Wales and so on, to make sure that they are communicating information to their network of businesses. But I would say that any Members who are happy and keen to disseminate those sources of advice, I would urge you to do so in your own networks and in your own constituencies as well. I thank the Member for the question.
Welsh: Diolch i'r Aelod am ei gwestiwn. Rydym yn gwneud popeth yn ein gallu, yn amlwg, i gyfleu'r cyngor a'r canllawiau sydd ar gael. Fel y cydnabu cwestiwn yr Aelod, rwy'n credu, ceir llawer o fusnesau y gallai fod yn anos eu cyrraedd gan nad ydynt yn aelodau gweithredol llawn, os mynnwch, o gymdeithasau masnach ac ati. Credaf ein bod wedi manteisio ar bob cyfle, pan fyddwn yn cyfarfod â'r rhanddeiliaid y mae gennym berthynas â hwy ac sydd eu hunain yn rhan o rwydweithiau busnes ehangach - i achub ar y cyfle i sicrhau eu bod yn tynnu sylw at argaeledd cyngor yn eu rhwydweithiau. Yn amlwg, rydym yn cyfarfod yn rheolaidd â'r cyrff cynrychiadol, ond yn yr un modd, rydym wedi cyfarfod â chynghorwyr busnes proffesiynol fel cyfreithwyr a chyfrifwyr, y gallai busnesau llai droi atynt yn gyflymach, efallai, am gyngor. Felly, rydym wedi ceisio rhaeadru gwybodaeth drwy'r rhwydweithiau hynny hefyd, ac yn ychwanegol at hynny, edrych ar y rhwydweithiau sydd gennym drwy gyrff hyd braich, fel Banc Datblygu Cymru, Gyrfa Cymru ac ati, i sicrhau eu bod yn cyfleu gwybodaeth i'w rhwydwaith o fusnesau. Ond buaswn yn dweud y byddai unrhyw Aelodau sy'n barod ac yn awyddus i ledaenu'r ffynonellau cyngor hynny, buaswn yn eich annog i wneud hynny yn eich rhwydweithiau eich hun ac yn eich etholaethau eich hun hefyd. Diolch i'r Aelod am y cwestiwn.
English: I plan to visit Brussels in the coming weeks for various meetings with the EU institutions, which will build on the meeting with Michel Barnier that the First Minister had in June, and meetings I held in Strasbourg in March. Our Brussels office also maintains good relationships across the EU institutions.
Welsh: Rwy'n bwriadu ymweld â Brwsel yn ystod yr wythnosau nesaf i gael cyfarfodydd amrywiol â sefydliadau'r UE, a fydd yn adeiladu ar y cyfarfod a gafodd y Prif Weinidog â Michel Barnier ym mis Mehefin, a chyfarfodydd a gynhaliais yn Strasbwrg ym mis Mawrth. Hefyd, mae gan ein swyddfa ym Mrwsel berthynas dda â sefydliadau'r UE.
English: Thank you for that answer, Minister. I noticed yesterday that you said that we needed a referendum before we had a general election. Do you not believe that European officials would appreciate a general election so that we can have a Government that will deliver on the referendum of 2016, and any muddying of the water by yourself or other Welsh Government Ministers when they meet European officials merely clouds the situation and makes it more challenging?
Welsh: Diolch am eich ateb, Weinidog. Sylwais ddoe eich bod wedi dweud bod angen refferendwm arnom cyn inni gael etholiad cyffredinol. Onid ydych yn credu y byddai swyddogion Ewropeaidd yn gwerthfawrogi etholiad cyffredinol fel y gallwn gael Llywodraeth a fydd yn gwireddu canlyniad refferendwm 2016, a bod unrhyw beth a wnewch chi neu Weinidogion eraill Llywodraeth Cymru i gymhlethu pethau pan fyddwch yn cyfarfod â swyddogion Ewropeaidd yn cymylu'r sefyllfa ac yn ei gwneud yn fwy heriol?
English: Well, I'm sure the Member doesn't seek to imply that Welsh Government shouldn't take any opportunities to stand up for the people of Wales and represent their interests in any context in which they can. There is a real advantage to us in going to Brussels and representing the views of the Welsh Government and Wales. He will know that the Joint Ministerial Committee (EU Negotiations) mechanism exists to provide devolved Governments with the ability to have some oversight over the negotiation process. He will also know, from following the proceedings in the Assembly last week, that the UK Government have decided they won't share with us the technical papers that they're sharing with EU institutions, which means that we don't have as much information about those negotiations as I'm sure he would wish us to have, so we can discuss that in the Chamber here to the extent that's appropriate. It's also important to go so we can hear from EU institutions direct what their concerns are, but I will just say very clearly to the Member that we take great care not to undermine the UK Government's position in any way, but we will always take the opportunity of standing up for the people of Wales and their best interests.
Welsh: Wel, rwy'n siŵr nad yw'r Aelod yn ceisio awgrymu na ddylai Llywodraeth Cymru fanteisio ar unrhyw gyfleoedd i ddadlau dros bobl Cymru a chynrychioli eu buddiannau mewn unrhyw gyd-destun y gallant. Mae mynd i Frwsel a chynrychioli barn Llywodraeth Cymru a Chymru yn rhoi mantais wirioneddol i ni. Fe fydd yn gwybod bod mecanwaith Cyd-bwyllgor y Gweinidogion (Negodiadau'r UE) yn bodoli i roi'r gallu i Lywodraethau datganoledig gael rhywfaint o oruchwyliaeth dros y broses negodi. Fe fydd hefyd yn gwybod, o ddilyn y trafodion yn y Cynulliad yr wythnos diwethaf, fod Llywodraeth y DU wedi penderfynu na fyddant yn rhannu'r papurau technegol y maent yn eu rhannu â sefydliadau'r UE gyda ni, sy'n golygu nad oes gennym gymaint o wybodaeth am y trafodaethau hynny ag y byddai'n dymuno, rwy'n siŵr, fel y gallwn drafod hynny yn y Siambr yma i'r graddau priodol. Mae hefyd yn bwysig mynd yno er mwyn i ni glywed gan sefydliadau'r UE yn uniongyrchol beth yw eu pryderon, ond rwyf am ddweud yn glir iawn wrth yr Aelod ein bod yn ofalus iawn nad ydym yn tanseilio safbwynt Llywodraeth y DU mewn unrhyw ffordd, ond byddwn bob amser yn achub ar y cyfle i ddadlau dros bobl Cymru a'u buddiannau.